《垂虹亭》
宋代·陈瓘

三年为吏住东滨，重到江头照病身。
满眼碧波输野鸟，一蓑疏雨属渔人。
随船晓月孤轮白，入座群山数点春。
张翰英灵应笑我，绿袍依旧惹埃尘。

作者简介：陈瓘（1057-1124年），字莹中，号了斋，沙县城西劝忠坊人。宋元丰二年（1079年）探花，授官湖州掌书记。 历任礼部贡院检点官、越州、温州通判、左司谏等职。 陈瓘为人谦和，不争财物，闲居矜庄自持，不苟言谈，通《易经陈瓘于书法，造诣亦颇深。真迹传世唯《仲冬严寒帖》。李纲曰：“了翁书法，不循古人格辙，自有一种风味。观其书，可以知气节之劲也。”邓肃曰：“开卷凛然，铜筋铁骨，洗空千古，侧眉之态，盖鲁公之后一人而已。”明陶宗仪曰：“精劲萧散，有《兰亭》典型”。由是观之，其书法出神入化，可谓高妙矣。